
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0533),
–	uzimajući u obzir članak 294. stavak 2. i članak 114. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0338/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskoga gospodarskog i socijalnog odbora od 17. siječnja 2024.[footnoteRef:1], [1:  	SL C, C/2024/2101, 26.3.2024., ELI: http://data.europa.eu/eli/C/2024/2101/oj] 

–	uzimajući u obzir mišljenje Odbora regija od 31. siječnja 2024.[footnoteRef:2], [2:  	SL C, C/2024/1980, 18.3.2024., ELI: http://data.europa.eu/eli/C/2024/1980/oj] 

–	uzimajući u obzir članak 59. Poslovnika,
–	uzimajući u obzir izvješće Odbora za unutarnje tržište i zaštitu potrošača (A9‑0156/2024),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.








P9_TC1-COD(2023)0323
Stajalište Europskog parlamenta usvojeno u prvom čitanju 23. travnja 2024. radi donošenja Uredbe (EU) 2024/... Europskog parlamenta i Vijeća o suzbijanju zakašnjelog plaćanja u poslovnim transakcijama
(Tekst značajan za EGP)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 114.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
uzimajući u obzir mišljenje Europskoga gospodarskog i socijalnog odbora[footnoteRef:3], [3: 	SL C , , str. .] 

u skladu s redovnim zakonodavnim postupkom,


budući da:
(1)	Većinu robe i usluga na unutarnjem tržištu pružaju gospodarski subjekti drugim gospodarskim subjektima i javnim tijelima na temelju odgode plaćanja, pri čemu dobavljač klijentu daje vrijeme za plaćanje računa, prema dogovoru među strankama, na način utvrđen u računu dobavljača odnosno utvrđen zakonodavstvom.
(2)	Mnoga plaćanja u poslovnim transakcijama među gospodarskim subjektima odnosno između gospodarskih subjekata i javnih tijela uslijede kasnije nego što je određeno ugovorom ili utvrđeno općim komercijalnim uvjetima ili zakonodavstvom, iako je roba isporučena ili su usluge pružene. [Am. 1]


(3)	Zakašnjelo plaćanjeZakašnjela i odgođena plaćanja nakon zakonskog roka izravno utječeutječu na likvidnost i predvidljivost novčanih tokova, čime se povećavaju potrebe za obrtnim kapitalom i narušava pristup poduzeća vanjskom financiranjuprofitabilnost kad vjerovnik treba pribaviti vanjsko financiranje zbog zakašnjelog plaćanja. To utječe na konkurentnost, smanjuje produktivnost, dovodi do otpuštanja, povećava vjerojatnost nesolventnosti i stečaja te je ključna prepreka rastu, među ostalim zato što inflacija s vremenom smanjuje stvarnu vrijednost kredita. Štetne posljedice zakašnjelog plaćanja šire se duž lanaca opskrbe jer se kašnjenje u plaćanju često prenosi na dobavljače. Te negativne posljedice u velikoj mjeri utječu na mala i srednja poduzeća (MSP-ovi) te posebno na mikropoduzeća, koja ovise o redovitim i predvidljivim gotovinskim tokovima. Stoga je zakašnjelo plaćanje problem za gospodarstvo Unije zbog svojih negativnih gospodarskih i socijalnih posljedica. Rizik takvih negativnih učinaka znatno je jači u razdobljima gospodarskog pada kad pristup financiranju postaje teži. [Am. 2]


(4)	Iako su sudska potraživanja povezana sa zakašnjelim plaćanjem već olakšana uredbama (EZ) br. 805/2004[footnoteRef:4], (EZ) br. 1896/2006[footnoteRef:5], (EZ) br. 861/2007[footnoteRef:6] i (EU) br. 1215/2012[footnoteRef:7] Europskog parlamenta i Vijeća, za odvraćanje od zakašnjelog plaćanja u poslovnim transakcijama potrebno je utvrditi komplementarne odredbe. [4: 	Uredba (EZ) br. 805/2004 Europskog parlamenta i Vijeća od 21. travnja 2004. o uvođenju europskog naloga za izvršenje za nesporne tražbine (SL L 143, 30.4.2004., str. 15.).]  [5: 	Uredba (EZ) br. 1896/2006 Europskog parlamenta i Vijeća od 12. prosinca 2006. o uvođenju postupka za europski platni nalog (SL L 399, 30.12.2006., str. 1.).]  [6: 	Uredba (EZ) br. 861/2007 Europskog parlamenta i Vijeća od 11. srpnja 2007. o uvođenju europskog postupka za sporove male vrijednosti (SL L 199, 31.7.2007., str. 1.).]  [7: 	Uredba (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima (SL L 351, 20.12.2012., str. 1.).] 

(5)	Poduzeća bi trebala moći trgovati na cijelom unutarnjem tržištu pod uvjetima kojima se osigurava da prekogranično poslovanje ne izaziva veće rizike od domaće prodaje. Ako bi za domaće i prekogranično poslovanje vrijedila znatno drukčija pravila, došlo bi do narušavanja tržišnog natjecanja.


(6)	Direktivom 2011/7/EU Europskog parlamenta i Vijeća[footnoteRef:8] utvrđuju se pravila za suzbijanje zakašnjelog plaćanja u poslovnim transakcijama. Europski parlament utvrdio je 2019. nekoliko nedostataka te direktive. U strategiji za MSP-ove i održivu i Direktivom 2011/7/EU Europskog parlamenta i Vijeća utvrđuju se pravila za suzbijanje zakašnjelog plaćanja u poslovnim transakcijama. Europski parlament utvrdio je 2019. nekoliko nedostataka te direktive. U strategiji za MSP-ove i održivu i digitalnu Europu[footnoteRef:9] pozvalo se na uspostavu okruženja bez kašnjenja u plaćanju za MSP-ove i na jačanje provedbe Direktive 2011/7/EU. Platforma Fit for Future istaknula je 2021. u svojem mišljenju kritične probleme u provedbi te direktive. Glavni nedostaci utvrđeni u tim inicijativama odnose se na: nejasne odredbe o konceptu „posebno nepravednog” u pogledu rokova za plaćanje u transakcijama među poduzećima, nepoštenih praksi plaćanja i rokova za postupke prihvata ili provjere; paušalnu naknadu; nejednakost pravila o rokovima za plaćanje u transakcijama između javnih tijela i poduzeća te među poduzećima; nejednakosti u pregovaračkoj moći između moćnijih velikih dužnika i malih vjerovnika; nedostatak maksimalnog roka za plaćanje za poslovne transakcije među poduzećima; nedostatak praćenja usklađenosti i provedbe; manjak alata za borbu protiv nejednakosti u pogledu informacija; te na alate s pomoću kojih vjerovnici mogu poduzeti mjere protiv svojih dužnika i nedostatak sinergija s okvirom za javnu nabavu. [Am. 3] [8: 	Direktiva 2011/7/EU Europskog parlamenta i Vijeća od 16. veljače 2011. o borbi protiv kašnjenja u plaćanju u poslovnim transakcijama (SL L 48, 23.2.2011., str. 1.).]  [9: 	COM(2020) 103 final.] 



(7)	Za otklanjanje tih nedostataka potrebno je zamijeniti Direktivu 2011/7/EU.
(8)	Trebalo bi utvrditi odredbe za sprečavanje zakašnjelog plaćanja u poslovnim transakcijama, koje se sastoje od isporuke robe ili pružanja usluga u zamjenu za naknadu, neovisno o tome provode li se među poduzećima ili između poduzeća i javnih naručitelja/naručitelja ako su potonji dužnici jer ti javni naručitelji/naručitelji obrađuju znatnu količinu plaćanja poduzećima.
(9)	Kad je riječ o ugovorima o javnim radovima te građevinskim i inženjerskim radovima,  vrlo su česti dugi rokovi za plaćanje i kašnjenja. Stoga bi se ova Uredba trebala primjenjivati i na te aktivnosti.
(9a)	Kulturna raznolikost sadržana je u članku 167. UFEU-a i mora se zaštititi, a kulturni gospodarski sektori imaju posebne značajke, posebno spor promet u trgovini knjigama. [Am. 92]


(10)	Iz područja primjene ove Uredbe trebalo bi isključiti transakcije s potrošačima, plaćanja koja se izvršavaju kao naknada štete, uključujući plaćanja osiguravajućih društava, i obveze plaćanja koje se mogu otkazati, odgoditi ili od kojih je moguće oslobođenje na temelju postupaka u slučaju nesolventnosti ili restrukturiranja ili u vezi s tim postupcima, uključujući postupke preventivnog restrukturiranja na temelju Direktive (EU) 2019/1023[footnoteRef:10] Europskog parlamenta i Vijeća. Međutim, plaćanja izvršena radi ispunjenja obveza koje proizlaze iz ugovora o osiguranju trebala bi biti obuhvaćena ovom Uredbom. Konkretno, plaćanja izvršena u transakcijama između osiguravajućih društava i poduzeća u zamjenu za isporuku robe ili pružanje usluga za naknadu, između ostalog i kao kompenzacija drugim trećim stranama, trebala bi spadati u područje primjene ove Uredbe. [Am. 4] [10: 	Direktiva (EU) 2019/1023 Europskog parlamenta i Vijeća od 20. lipnja 2019. o okvirima za preventivno restrukturiranje, otpustu duga i zabranama te o mjerama za povećanje učinkovitosti postupaka koji se odnose na restrukturiranje, nesolventnost i otpust duga i o izmjeni Direktive (EU) 2017/1132 (SL L 172, 26.6.2019., str. 18.).] 



(11)	Zakašnjelo plaćanje predstavlja povredu ugovora koja je financijski privlačna dužnicima zbog niskih ili nikakvih kamatnih stopa zaračunanih na zakašnjelo plaćanje ili zbog sporih postupaka pravne zaštite. Odlučan pomak prema kulturi pravodobnog plaćanja, u kojoj je, među ostalim, isključivanje prava na zaračunavanje zateznih kamata ništavno, nužan je kako bi se obrnuo ovaj trend i suzbilo zakašnjelo plaćanje. Stoga bi se ugovorna razdoblja plaćanja trebala ograničiti na 30 kalendarskih dana i za transakcije među poduzećima i za transakcije između javnih tijela i poduzeća u kojima je javno tijelo dužnik. Ta je izmjena potrebna i kako bi se ograničio takozvani „čimbenik straha” koji osjećaju mikropoduzeća i mala poduzeća koja su vjerovnici većih poduzeća i koji često dovodi do toga da takvi vjerovnici prihvaćaju dulja razdoblja plaćanja no što bi htjeli u zamjenu za obećanje budućeg poslovanja. Istodobno bi poduzećima trebalo omogućiti dodatnu fleksibilnost kako bi mogli iskoristiti slobodu ugovaranja i pregovarati o duljem razdoblju plaćanja do 60 kalendarskih dana. To produljeno razdoblje plaćanja trebalo bi biti moguće ako je uzajamno korisno i za vjerovnika i za dužnika. Elektroničko izdavanje računa također može biti koristan alat za skraćivanje razdoblja plaćanja jer bi moglo pomoći vjerovnicima da dokažu datum primitka računa u slučaju sumnje ili spora. [Am. 5]


(11a)	U tom je kontekstu potrebno uzeti u obzir postojanje određenih poslovnih modela i industrijskih praksi u maloprodajnom sektoru kojima je cilj zadržati malo dulja razdoblja plaćanja. Budući da te prakse odražavaju slabi obrtaj i sezonsku prirodu određenih kategorija proizvoda, kao i jedinstvene cikluse poslovanja nekih proizvoda za kulturu koji dugo stoje na zalihama, kao što su igračke, nakit, sportska oprema ili knjige, te su uzajamno korisne za vjerovnike i dužnike, poželjno je omogućiti ograničenu fleksibilnost u tom području kako bi ugovorne stranke mogle iskoristiti razdoblje plaćanja do 120 kalendarskih dana. [Am. 6]


(12)	Postupci prihvata ili provjere za utvrđivanje sukladnosti pružene robe ili usluga sa zahtjevima ugovora, kao i provjera točnosti i sukladnosti računa, vrlo su korisni alati u brojnim poslovnim transakcijama, posebice kako bi se zaštitilo interese prodavatelja i izbjegli nepotrebni pravni sporovi između stranaka. Ovom se Uredbom ne namjerava ograničiti njihovo korištenje. Međutim, navedeni se postupci često se koriste kako bi se namjerno produljilo razdoblje plaćanja. U kontekstu utvrđivanja razdoblja plaćanja, njihovo uključivanje u ugovor trebalo bi stoga biti objektivno opravdano posebnom prirodom predmetnog ugovora ili njegovim određenim značajkama[footnoteRef:11].. Zato bi trebalo biti moguće predvidjeti takav postupak provjere ili prihvata u ugovoru samo ako je to prema potrebi propisano u nacionalnom pravu, zbog posebne prirode robe ili usluga. Kako bi se izbjegla upotreba postupka prihvata ili provjere za produljenje razdoblja plaćanja, u ugovoru bi trebale biti jasno opisane pojedinosti takvog postupka, uključujući njegovo trajanje. U istu bi svrhu dužnik trebao pokrenuti postupak provjere ili prihvata odmah nakon što od vjerovnika primi robu i/ili usluge koje su predmet poslovne transakcije, neovisno o tome je li vjerovnik izdao račun ili odgovarajući zahtjev za plaćanje. Kako se ne bi ugrozilo ostvarenje ciljeva ove Uredbe, primjereno je odrediti maksimalno trajanje postupka prihvata ili provjere radi utvrđivanja razdoblja plaćanja. [Am. 7] [11: 	Presuda od 20. listopada 2022., BFF Finance Iberia SAU protiv Gerencia Regional de Salud de la Junta de Castilla y León (SL C 53, 15.2.2021., str. 19.) C-585/20, EU:C:2022:806, točka 53.] 



(13)	Ovom Uredbom ne bi trebalo dovesti u pitanje kraća razdoblja koja se mogu predvidjeti u nacionalnom pravu, a koja su povoljnija za vjerovnika.
(14)	Javna nabava može imati znatnu ulogu u poboljšanju rezultata plaćanja. Stoga bi trebalo uspostaviti bolje sinergije između politika i pravila o javnoj nabavi te ciljeva pravodobnog plaćanja. Glavni ugovaratelj često ne plaća podugovarateljima na vrijeme, osobito u kontekstu javnih građevinskih radova, čak i nakon što su mu javni naručitelji ili naručitelji isplatili ugovorna plaćanja, što može dovesti do štetnog „domino-efekta” u lancu opskrbe. Stoga je primjereno da ugovaratelji predoče javnim naručiteljima i naručiteljima dokaze o plaćanjima svojim izravnim podugovarateljima.
(15)	Radi dosljednosti zakonodavstva Unije, za potrebe ove Uredbe trebala bi se primjenjivati definicija „javnih naručitelja” i „naručitelja” iz direktiva 2014/23/EU[footnoteRef:12], 2014/24/EU[footnoteRef:13], 2014/25/EU[footnoteRef:14] i 2009/81/EZ[footnoteRef:15] Europskog parlamenta i Vijeća. [12: 	Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji (SL L 94, 28.3.2014., str. 1.–64.).]  [13: 	Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, 28.3.2014., str. 65.–242.).]  [14: 	Direktiva 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ (SL L 94, 28.3.2014., str. 243.–374.).]  [15: 	Direktiva 2009/81/EZ Europskog parlamenta i Vijeća od 13. srpnja 2009. o usklađivanju postupaka nabave za određene ugovore o radovima, ugovore o nabavi robe i ugovore o uslugama koje sklapaju javni naručitelji ili naručitelji u području obrane i sigurnosti te izmjeni direktiva 2004/17/EZ i 2004/18/EZ (SL L 216, 20.8.2009., str. 76.–136.).] 



(16)	Kamate koju se obračunavaju na zakašnjelo plaćanje trebale bi se izračunavati na dnevnoj osnovi kao jednostavne kamate. Zatezne kamate pridodaju se dospjelom iznosu. Trebalo bi se smatrati da je dužnik ispunio svoje obveze samo ako je vjerovnik primio plaćanje dospjelog iznosa, uključujući odgovarajuće kamate i paušalnu naknadu. Iznos zateznih kamata trebao bi se nastaviti obračunavati sve dok se ne plati dospjeli iznos za vjerovnika.
(17)	Vjerovnik ne bi trebao imati mogućnost odreći se prava na primanje zateznih kamata jer takve kamate imaju dvostruku funkciju: kompenzirati štetu koju je pretrpio vjerovnik zbog kašnjenja i kazniti dužnika zbog kršenja ugovora. Kako bi se olakšalo vjerovnikovo primanje kamata i naknade u slučaju zakašnjelog plaćanja, njegovo pravo na njih trebalo bi biti automatsko, osim ako dužnik nije odgovoran za kašnjenje u plaćanju.


(18)	Pravedna naknada vjerovniku za troškove naplate pretrpljene zbog zakašnjelog plaćanja nužna je kako bi se suzbila zakašnjela plaćanja. Ti bi troškovi trebali uključivati naplatu administrativnih troškova i naknade za interne troškove nastale zbog zakašnjelog plaćanja, odgovarati iznosu računa o kojem je riječ i trebali bi se pridodati zateznim kamatama za svaku pojedinu poslovnu transakciju čije plaćanje kasni, kako je odredio Sud Europske unije[footnoteRef:16]. Paušalni minimalni iznos naknade za troškove naplate treba biti određen ne dovodeći u pitanje nacionalne odredbe prema kojima nacionalni sud može dodijeliti naknadu vjerovniku za svu dodatnu štetu povezanu s dužnikovim zakašnjelim plaćanjem. [Am. 8] [16: 	Presuda od 20. listopada 2022., BFF Finance Iberia SAU protiv Gerencia Regional de Salud de la Junta de Castilla y León, C-585/20, ECLI:EU:C:2022:806.] 



(18a)	Ovom se Uredbom podupire ugovorna sloboda i provedba članka 16. Povelje o temeljnim pravima, koji se odnosi na slobodu poduzetništva. U tu svrhu ovom se Uredbom ugovornim strankama prepušta izbor ugovornih odnosa, kao i vrsta ugovora i njegovi modaliteti. Izbor različitih vrsta ugovora, uključujući ugovore o konsignaciji kada se račun izdaje u dogovorenom trenutku nakon isporuke robe, ni na koji način nije ograničen. U slučaju ugovora o konsignaciji ili drugih sličnih vrsta ugovora rokovi navedeni u ovoj Uredbi trebali bi se primjenjivati nakon primitka računa. Budući da se ovom Uredbom naglašava razdoblje plaćanja nakon izdavanja računa, čime se doprinosi općenito poboljšanju kulture plaćanja, te se samo osigurava da se sporazumima o razdoblju plaćanja ne zloupotrebljava sloboda ugovaranja na štetu vjerovnika, stranke bi trebale moći iskoristiti slobodu ugovaranja i pristati na vrstu sporazuma koju preferiraju. [Am. 9]
(19)	Plaćanja bi trebalo biti moguće podmiriti u obliku obročnog ili postupnog plaćanja. Međutim, svaki pojedini obrok odnosno uplata trebali bi biti plaćeni po dogovorenim uvjetima i trebali bi podlijegati pravilima o zakašnjelom plaćanju utvrđenima u ovoj Uredbi.

(20)	Uz paušalni iznos za pokriće internih troškova naplate vjerovnici bi trebali imati pravo na razumnu naknadu za ostale troškove naplate koje snose zbog dužnikova zakašnjelog plaćanja. Takvi bi troškovi trebali uključivati, primjerice, troškove koje su vjerovnici pretrpjeli zbog savjetovanja s odvjetnikom ili angažiranja agencije za naplatu dugova.
(21)	Trebalo bi spriječiti zlouporabu slobode ugovaranja na štetu vjerovnika. Stoga, ako klauzula u ugovoru ili praksa povezana s datumom ili rokom za plaćanje, plaćanjem ili stopom zateznih kamata, naknadom za troškove naplate, produljenjem trajanja postupka provjere ili prihvata ili namjernim odgađanjem ili sprečavanjem trenutka slanja računa nije u skladu s ovom Uredbom, trebala bi biti ništavna te u svakom slučaju zabranjena. Isto tako, trebalo bi zabraniti i određene prakse koje dovode do zlouporabe slobode ugovaranja na štetu vjerovnika. Dužnik ne bi trebao spriječiti ili ograničiti da vjerovnik ustupi kredit trećim stranama ili da upotrijebi izvršni sudski nalog. [Am. 10]


(22)	Kako bi se pojačala nastojanja da se spriječi zlouporaba slobode ugovaranja na štetu vjerovnika, organizacije koje su službeno priznate kao predstavnici vjerovnika ili organizacije koje imaju legitiman interes za predstavljanje poduzeća trebale bi se moći obratiti nacionalnim sudovima ili upravnim tijelima radi sprečavanja zakašnjelog plaćanja te okončanja ništavnih ugovornih uvjeta i praksi. [Am. 11]
(23)	Kako bi se zajamčilo potpuno plaćanje dospjelog iznosa, važno je da prodavatelj pridržava pravo vlasništva nad robom dok ona ne bude u cijelosti plaćena ako je pridržaj prava vlasništva izričito dogovoren između kupca i prodavatelja prije isporuke robe. Kako bi se uzele u obzir posebnosti određene robe koju karakterizira spori obrtaj, prodavatelji mogu iskoristiti i pridržaj prava vlasništva kako bi svojim kupcima pružili produljeni kredit na način koji je i dalje u skladu s ovom Uredbom, primjerice pri konsignacijskoj prodaji. [Am. 12]


(24)	Radi ispravne primjene ove Uredbe važno je osigurati transparentnost u pogledu prava i obveza utvrđenih ovom Uredbom. Kako bi se osigurala primjena točnih kamatnih stopa, važno je da ih države članice i Komisija objave. Kako bi pridonijele postizanju cilja ove Uredbe, države članice trebale bi putem publikacija i kampanja informirati poduzeća o pravnim lijekovima za zakašnjelo plaćanje te poticati širenje dobre prakse. [Am. 13]
(25)	Sankcije za zakašnjelo plaćanje mogu djelovati odbijajuće samo ako su popraćene postupcima pravne zaštite koji su brzi i učinkoviti za vjerovnika. Stoga bi svim vjerovnicima koji imaju poslovni nastan u Uniji trebali biti dostupni žurni postupci naplate za nesporna potraživanja u skladu s načelom nediskriminacije utvrđenim u članku 18. Ugovora o funkcioniranju Europske unije (UFEU). [Am. 14]


(26)	Kako bi se olakšala i osigurala usklađenost s ovom Uredbom, države članice trebale bi imenovati neovisna tijela odgovorna za njezinu provedbu koja svoje dužnosti i zadaće obavljaju na objektivan i pravedan način te osigurajujamče jednako postupanje prema privatnim poduzećima i javnim tijelima. Ta bi provedbena tijela trebala provoditi istrage na vlastitu inicijativu, djelovati na temelju pritužbi, među ostalim anonimnih pritužbi ili priopćenja, i imati ovlasti za, među ostalim, izricanje sankcija te redovito objavljivati svoje odluke. Osim toga, radi djelotvornije provedbe države članice trebale bi koristiti digitalne alate u mjeri u kojoj je to mogućekako bi olakšale ovaj postupak. Komisija bi trebala provjeravati kako provedbena tijela izvršavaju zadaće koje su im dodijeljene na temelju ove Uredbe. [Am. 15]
(27)	Kako bi se osigurala jednostavna i pristupačna sredstva pravne zaštite, države članice trebale bi promicati dobrovoljnu upotrebu djelotvornih i neovisnih mehanizama alternativnog rješavanja sporova za rješavanje sporova povezanih s plaćanjem u poslovnim transakcijama. Države članice bi svoje gospodarske i industrijske komore mogle imenovati tijelima odgovornima za alternativno rješavanje sporova, pod uvjetom da mogu dokazati nepristranost i neovisnost u pogledu stranaka. S obzirom da se stranke mogu upustiti u pregovore radi postizanja sporazumnog rješenja u vezi sa spornim dugovima, takve nagodbe mogu uključivati prilagodbu potraživanja za kamate i naknadu štete, pod uvjetom da su u skladu s načelima pravičnosti i da se njima vjerovnik neopravdano ne stavlja u nepovoljan položaj. [Am. 16]


(27a)	S obzirom na potrebu za povećanjem transparentnosti i odgovornosti u poslovnim transakcijama te u skladu s ciljevima promicanja odgovornog financijskog upravljanja i poštenih poslovnih praksi, nužno je uvesti posebne obveze izvješćivanja za javne naručitelje kako je opisano u članku 2. stavku 1. Direktive 2014/24/EU. Javni naručitelji trebali bi svake godine izvješćivati o svojim praksama plaćanja i pružiti detaljan uvid u brzinu svojih plaćanja. Potreban je strukturirani pristup izvješćivanju kako bi se potaknula veća transparentnost u praksama plaćanja i pomoglo u utvrđivanju područja u kojima su potrebna poboljšanja. Obveza izvješćivanja trebala bi uključivati objavljivanje iznosa (u eurima) plaćenih u različitim vremenskim okvirima nakon roka za plaćanje utvrđenog u ovoj Uredbi. Detaljno izvješćivanje trebalo bi uključivati kategorizaciju plaćanja izvršenih u intervalima od 1 do 30 dana, od 31 do 60 dana, od 61 do 90 dana i nakon 90 dana nakon propisanog roka za plaćanje, a prosječno vrijeme potrebno za plaćanje računa trebalo bi biti uključeno u izvješće. Kako bi se osiguralo da se informacije ne upotrebljavaju samo za usklađenost s propisima, već da služe i kao alat za javni nadzor te za poticanje najbolje prakse u platnim disciplinama, izvješća bi trebala biti javno dostupna te bi se trebala podnijeti relevantnom provedbenom tijelu države članice u elektroničkom obliku. [Am. 17]


(28)	Računi su podloga za zahtjeve za plaćanje i važni su dokumenti u odvijanju transakcija za nabavu robe i usluga, među ostalim radi određivanja rokova za plaćanje. Važno je promicati sustave koji pružaju pravnu sigurnost u pogledu točnog datuma primitka računa kod dužnika, među ostalim u području e-računa kod kojeg primitak računa može činiti elektronički dokaz i može pridonijeti boljem ispunjenju obveza u pogledu PDV-a i koji je djelomice uređen odredbama o izdavanju računa sadržanima u Direktivi Vijeća 2006/112/EZ[footnoteRef:17] i Direktivi 2014/55/EU[footnoteRef:18] Europskog parlamenta i Vijeća. [Am. 18] [17: 	Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).]  [18: 	Direktiva 2014/55/EU Europskog parlamenta i Vijeća od 16. travnja 2014. o elektroničkom izdavanju računa u javnoj nabavi (SL L 133, 6.5.2014., str. 1.).] 

(28a)	Postupno uvođenje obveznog elektroničkog izdavanja računa može skratiti razdoblje plaćanja, povećati kontrolu plaćanja i potaknuti digitalnu tranziciju MSP-ova. Nacionalna tijela trebala bi pružiti potporu MSP-ovima tako da im osiguraju odgovarajuću infrastrukturu i potporu. [Am. 19]


(29)	Djelotvoran pristup poduzeća, posebice mikropoduzeća i MSP-ova, osposobljavanju u području upravljanja kreditima, što uključuje i financijske usluge, i financijske pismenosti može znatno utjecati na smanjenje kašnjenja u plaćanju, održavanje optimalnih novčanih tokova, smanjenje rizika od neplaćanja i povećanje potencijala za rast. Međutim, mikropoduzeća i MSP-ovi često nemaju mogućnosti za ulaganje u takvo osposobljavanje, a trenutačno je dostupna veoma ograničena količina osposobljavanja i obrazovnih materijala usmjerenih na poboljšanje znanja mikropoduzeća i MSP-ova o upravljanju kreditima i računima. Stoga je primjereno propisati da države članice trebaju osigurati dostupnost i pristupačnost osposobljavanja u području upravljanja računima, alata za upravljanje kreditima, uključujući faktoring, i financijske pismenosti za mikropoduzeća i MSP-ove, među ostalim o upotrebi digitalnih alata za pravovremena plaćanja i financijske usluge. [Am. 20]


(29a)	Prepoznajući ključan učinak praksi zakašnjelih plaćanja na gospodarsko okruženje Europske unije te kako bi se povećala transparentnost, usklađenost i najbolje prakse, Komisija bi trebala osnovati Europski opservatorij za zakašnjela plaćanja („Opservatorij”). Opservatorij bi trebao biti ključni element u praćenju, analizi i razmjeni uvida u pogledu praksi plaćanja diljem Unije s primarnom funkcijom praćenja i pravovremenih i zakašnjelih praksi plaćanja, prikupljanja i širenja stručnog znanja, utvrđivanja najboljih i potencijalno štetnih praksi te evaluacije učinkovitosti provedbenih tijela pri obnašanju njihovih regulatornih uloga. Opservatorij bi se trebao usredotočiti na pružanje kontinuiranog savjetovanja i stručnog znanja Komisiji, što je ključno za razumijevanje i oblikovanje razvoja praksi plaćanja i zakašnjelih plaćanja unutar Unije. Kako bi se olakšalo sveobuhvatno praćenje i učinkovito funkcioniranje, države članice trebale bi Opservatoriju dostaviti bitne informacije, uključujući popise robe i usluga koji podliježu posebnim postupcima plaćanja, agregirane podatke iz relevantnih članaka te pojedinosti o provedbenim mjerama i ishodima. Opservatorij, kojim predsjeda Komisija i koji se sastoji od uravnotežene zastupljenosti stručnjaka i dionika, trebao bi izdavati godišnja izvješća, mišljenja i doprinose koji se odnose na provedbu i izvršenje ove Uredbe. Rezultati bi trebali odražavati stanje praksi plaćanja i ponuditi smjernice i preporuke za poboljšanje učinkovitosti i pravednosti regulatornog okvira kojim se uređuju zakašnjela plaćanja. [Am. 21]


(29b)	Kako bi se procijenila i osigurala učinkovitost ove Uredbe, Komisija bi trebala sveobuhvatno ocijeniti njezinu provedbu i učinak uz pomoć sveobuhvatnog izvješća. S obzirom na dinamičnu prirodu poslovnih transakcija i promjenjive tržišne uvjete, izvješće bi trebalo biti ključan alat za razumijevanje djelotvornosti Uredbe i utvrđivanje područja u kojima su potrebna poboljšanja. Komisija bi na temelju nalaza izvješća trebala biti spremna tom izvješću priložiti zakonodavni prijedlog, ako se to smatra potrebnim i primjerenim, osiguravajući da Uredba ostane relevantna, djelotvorna i usklađena s ciljem promicanja pravednih i učinkovitih praksi plaćanja u Uniji. Stoga bi četiri godine nakon stupanja na snagu ove Uredbe i svake tri godine nakon toga Komisija trebala Europskom parlamentu i Vijeću podnijeti izvješće, čime će se zadržati transparentnost i ocijeniti napredak Uredbe te čime će se ona nužno prilagoditi. U izvješću bi trebalo ispitati učinak područja primjene ove Uredbe s naglaskom na njezine učinke u određenim sektorima i poslovnim modelima, te pružiti uvid u način na koji Uredba utječe na različita komercijalna okruženja. U izvješću bi trebalo ocijeniti učinak provedenih mjera, posebno onih koje se odnose na razdoblja plaćanja, na povećanje novčanih tokova i likvidnosti na tržištu, kako bi se razjasnila praktična učinkovitost tih mjera u poboljšanju financijske dinamike. U izvješću bi trebalo procijeniti i djelotvornost provedbenih tijela u osiguravanju usklađenosti i rješavanju pitanja u pogledu plaćanja. Dodatnim aspektom izvješća trebale bi se istražiti moguće koristi uvođenja elektroničkog izdavanja računa na razini Unije i njegova uloga u skraćivanju razdoblja plaćanja. Kako bi se olakšala ta sveobuhvatna evaluacija, države članice trebale bi Komisiji dostaviti potrebne informacije, uključujući pojedinosti o provedbenim mjerama i ishodima. Izvješće bi trebalo sadržavati i procjenu ukupnog učinka ove Uredbe na poslovne transakcije i učinkovitosti Europskog opservatorija za zakašnjela plaćanja u praćenju praksi plaćanja unutar Unije. [Am. 22]


(30)	Određene odredbe ove Uredbe povezane su s odredbama Direktive (EU) 2019/633 Europskog parlamenta i Vijeća[footnoteRef:19]. Odnos između Direktive 2011/7/EU i Direktive (EU) 2019/633 objašnjen je u uvodnim izjavama 17. i 18. te u članku 3. stavku 1. Direktive (EU) 2019/633. Budući da se ovom Uredbom zamjenjuje Direktiva 2011/7/EU, ona ne bi trebala utjecati na pravila utvrđena u Direktivi (EU) 2019/633, uključujući odredbe koje se primjenjuju na plaćanja izvršena u kontekstu programa u školama[footnoteRef:20] i sporazuma o podjeli vrijednosti[footnoteRef:21] te na određena plaćanja za prodaju grožđa, mošta i vina u rinfuzi u sektoru vina[footnoteRef:22], osim rokova koji se primjenjuju na maksimalna razdoblja plaćanja za opskrbu nepokvarljivim poljoprivrednim i prehrambenim proizvodima. Međutim, ovom se Uredbom ne sprečava države članice da uvedu ili zadrže nacionalne odredbe koje se primjenjuju u poljoprivrednom i prehrambenom sektoru, a kojima se predviđaju stroži rokovi za plaćanje ili drukčije izračunavanje razdoblja plaćanja, početni rok te postupci provjere i prihvata za dobavljače poljoprivrednih i prehrambenih proizvoda koji su povoljniji za vjerovnika. [Am. 23] [19: 	Direktiva (EU) 2019/633 Europskog parlamenta i Vijeća od 17. travnja 2019. o nepoštenim trgovačkim praksama u odnosima među poduzećima u lancu opskrbe poljoprivrednim i prehrambenim proizvodima (SL L 111, 25.4.2019., str. 59.).]  [20: 	Članak 23. Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (SL L 347, 20.12.2013., str. 671.).]  [21: 	Članak 172.a Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (SL L 347, 20.12.2013., str. 671.).]  [22: 	Članak 147172.a Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda (SL L 347, 20.12.2013., str. 671.).] 



(31)	Ovom se Uredbom nastoji suzbiti zakašnjelo plaćanje u poslovnim transakcijama kako bi se osiguralo ispravno funkcioniranje unutarnjeg tržišta i time potaknula konkurentnost poduzeća, osobito mikropoduzeća i MSP-ova. Te ciljeve ne mogu dostatno ostvariti države članice jer bi provedba nacionalnih rješenja vjerojatno dovela do nedostatka ujednačenih pravila, rascjepkanosti jedinstvenog tržišta i većih troškova za poduzeća koja posluju preko granica. Zbog toga se ti ciljevi mogu bolje ostvariti na razini Unije. Unija stoga može donijeti mjere u skladu s načelom supsidijarnosti iz članka 5. Ugovora o Europskoj uniji. U skladu s načelom proporcionalnosti utvrđenim u tom članku ova Uredba ne prelazi ono što je potrebno za ostvarivanje tih ciljeva. [Am. 24]


(32)	Kako bi se svim relevantnim dionicima pružilo dovoljno vremena za uspostavu svih mjera potrebnih za usklađivanje s ovom Uredbom, trebalo bi odgoditi njezinu primjenu. Međutim, radi bolje zaštite vjerovnika poslovne transakcije koje je potrebno platiti nakon datuma stupanja na snagu ove Uredbe podliježu njezinim odredbama čak i ako je relevantni ugovor potpisan prije datuma njezine primjene, U slučaju mikro poduzeća koja se susreću s najvećim izazovima u pogledu novčanog toka, u situacijama u kojima su ona dužnici primjenu ove Uredbe trebalo bi odgoditi za daljnjih 12 mjeseci. [Am. 25]
DONIJELI SU OVU UREDBU:
Članak 1.
Područje primjene
-1.	Cilj ove Uredbe je suzbiti zakašnjelo plaćanje u poslovnim transakcijama kako bi se osiguralo ispravno funkcioniranje unutarnjeg tržišta i time potaknula konkurentnost poduzeća, osobito MSP-ova. [Am. 26]
1.	Ova se Uredba primjenjuje na plaćanja u okviru transakcija među poduzećima ili između poduzeća i javnih tijela ako je javno tijelo dužnik, a koje dovode do isporuke robe ili pružanja usluga u zamjenu za naknadu („poslovne transakcije”).


2.	Isporuka robe ili pružanje usluga iz stavka 1. uključuje projektiranje i izvršavanje javnih radova te građevinskih i inženjerskih radova.
3.	Ova se Uredba ne primjenjuje ni na jedno od sljedećih plaćanja:
(a)	plaćanja za transakcije s potrošačima;
(b)	plaćanja koja se izvršavaju kao naknada štete, uključujući plaćanja osiguravajućih društava; [Am. 27]
(c)	plaćanja koja proizlaze iz obveza koje se mogu otkazati, odgoditi ili od kojih je moguće oslobođenje na temelju postupaka u slučaju nesolventnosti ili restrukturiranja ili u vezi s tim postupcima, uključujući postupke preventivnog restrukturiranja na temelju Direktive (EU) 2019/1023[footnoteRef:23] Europskog parlamenta i Vijeća. [23: 	Direktiva (EU) 2019/1023 Europskog parlamenta i Vijeća od 20. lipnja 2019. o okvirima za preventivno restrukturiranje, otpustu duga i zabranama te o mjerama za povećanje učinkovitosti postupaka koji se odnose na restrukturiranje, nesolventnost i otpust duga i o izmjeni Direktive (EU) 2017/1132 (SL L 172, 26.6.2019., str. 18.).] 



(ca)	Plaćanja koja proizlaze iz kupnje, prodaje, isporuka, provizija ili poslova agencije kojima se doprinosi proizvodnji knjiga, kao i za isporuku papira i drugog potrošnog materijala namijenjenog tiskanju, uvezivanju ili objavljivanju knjiga kao posebnih kulturnih proizvoda koji dugo stoje na zalihama, pri čemu se rokovi plaćanja utvrđuju sporazumom između uključenih stranaka. [Am. 109]
Ne dovodeći u pitanje točku (b), ovom su Uredbom obuhvaćena plaćanja izvršena radi ispunjenja obveza koje proizlaze iz ugovora o osiguranju. [Am. 28]
4.	Uz iznimku članka 3. stavka 1., Ova Uredba ne utječe na odredbe utvrđene u Direktivi (EU) 2019/633. [Am. 29]
Članak 2.
Definicije
Za potrebe ove Uredbe primjenjuju se sljedeće definicije:
-1.	„poslovne transakcije” znači transakcije među poduzećima ili između poduzeća i javnih tijela koje dovode do isporuke robe ili pružanja usluga u zamjenu za naknadu; [Am. 30]


(1)	„poduzeće” znači svaka organizacija, bez obzira na njezin oblik i način financiranja, koja neovisno obavlja gospodarsku ili profesionalnu aktivnost;
(2)	„javno tijelo” znači svaki javni naručitelj kako je definiran u članku 6. stavku 1. Direktive 2014/23/EU, članku 2. stavku 1. točki 1. Direktive 2014/24/EU ili članku 3. stavku 1. Direktive 2014/25/EU, bez obzira na predmet ili vrijednost ugovora; [Am. 31]
(3)	„zakašnjelo plaćanje” znači plaćanje dospjelog iznosa koje nije izvršeno u ugovornom ili zakonskom razdoblju plaćanja kako je utvrđeno u članku 3.; [Am. 32]
(4)	„dospjeli iznos” znači iznos koji je trebao biti plaćen u ugovornom ili zakonskom razdoblju plaćanja, kako je utvrđeno u članku 3., uključujući primjenjive poreze, davanja, pristojbe i naknade navedene u računu ili odgovarajućem zahtjevu za plaćanje;
(5)	„izvršna isprava” znači sve odluke, presude ili nalozi za plaćanje koje izdaje sud ili drugo nadležno tijelo, privatni akti ili bilo koji drugi izdani dokument, uključujući one koji su privremeno izvršni za neposredno plaćanje ili plaćanje u obrocima, a koji vjerovniku omogućuju da naplati svoje potraživanje prema dužniku prisilnim izvršenjem;


(6)	„pridržaj prava vlasništva” znači ugovorni sporazum prema kojem prodavatelj pridržava pravo vlasništva nad predmetnom robom dok cijena ne bude plaćena u cijelosti;
(7)	„postupak prihvata ili provjere” znači postupak za utvrđivanje sukladnosti isporučene robe ili pruženih usluga sa zahtjevima ugovora, kao i provjera točnosti računa i njegove sukladnosti s tim zahtjevima; [Am. 33]
(8)	„dužnik” znači svaka fizička ili pravna osoba ili svako javno tijelo koje duguje plaćanje za isporučenu robu ili robu koja se treba isporučiti ili za pruženu uslugu ili za uslugu koja se treba pružiti; [Am. 34]
(9)	„vjerovnik” znači svaka fizička ili pravna osoba koja je isporučila ili koja je dužna isporučitiili svako javno tijelo koje je isporučilo robu dužniku ili pružilokoja je pružila ili je dužna pružiti usluge dužniku. [Am. 35]
(9a)	„veliko poduzeće” znači poduzeće kako je definirano u članku 3. točki 4. Direktive 2013/34/EU; [Am. 36]


(9b)	„niskoobrtajna roba” znači roba u posjedu trgovca, između isporuke proizvođača ili veletrgovca i konačne prodaje u maloprodaji, u prosječnom razdoblju duljem od 60 dana; [Am. 37]
(9c)	„sezonska roba” znači roba čija se potražnja na znatan način redovito povećava u određenim razdobljima ili dijelovima godine; [Am. 38]
(9d)	„Lanac knjiga” znači svi sudionici i dobavljači uključeni u postupak proizvodnje i stavljanja na tržište papirnatih ili digitalnih knjiga, a posebno sudionici u industriji knjiga (autor, izdavač, tiskar, distributer, knjižara) i njihovi dobavljači. [Am. 94]


Članak 3.
Razdoblja plaćanja
1.	Razdoblje plaćanja u poslovnim transakcijama ne smije premašiti 30 kalendarskih dana od datuma na koji je dužnik primio račun ili odgovarajući zahtjev za plaćanje, pod uvjetom da je dužnik primio robu ili usluge u skladu s ugovornim sporazumom. Ako je datum primitka računa ili odgovarajućeg zahtjeva za plaćanje nepoznat, razdoblje plaćanja ne premašuje 30 kalendarskih dana od datuma primitka robe ili usluga. To se razdoblje primjenjuje na transakcije među poduzećima i na transakcije između javnih tijela i poduzeća. Isto razdoblje plaćanja primjenjuje se i na redovitu i neredovitu opskrbu nepokvarljivim poljoprivrednim i prehrambenim proizvodima kako je navedeno u članku 3. stavku 1. točki (a) podtočki i. drugoj alineji i članku 3. stavku 1. točki (a) podtočki ii. drugoj alineji Direktive (EU) 2019/633, osim ako države članice predvide kraće razdoblje plaćanja za takve proizvode. [Am. 39]
1a.	U poslovnim transakcijama između poduzeća, ako je to izričito dogovoreno u ugovoru, rok plaćanja iz stavka 1. može se produljiti do 60 kalendarskih dana. [Am. 40]


1b.	Odstupajući od stavka 1., u transakcijama između poduzetnika za kupnju niskoobrtajne robe ili sezonske robe razdoblje plaćanja u poslovnim transakcijama može se produljiti na najviše 120 kalendarskih dana od datuma na koji je dužnik primio račun ili odgovarajući zahtjev za plaćanje, pod uvjetom da je dužnik primio robu.
Prije datuma početka primjene ove Uredbe Komisija donosi i objavljuje tehničke smjernice s praktičnim pojedinostima za primjenu ovog stavka u pogledu robe koja je obuhvaćena definicijom niskoobrtajne robe iz članka 2. stavka 9.b i definicijom sezonske robe iz članka 2. stavka 9.c. Te tehničke smjernice posebno se odnose na različite prakse plaćanja gospodarskih subjekata koje bi mogle prouzročiti fragmentaciju unutarnjeg tržišta. [Am. 41]
2.	U nacionalnom pravu može se iznimno predvidjeti postupak prihvata ili provjere samokojim se utvrđuje usklađenost robe ili usluga s ugovorom ako je to neophodno zbog posebne prirode robe ili usluga. U tom se slučaju u ugovoru opisuju pojedinosti postupka prihvata ili provjere, uključujući njegovo trajanje. [Am. 42]


3.	Ako se ugovorom predviđa postupak prihvata ili provjere u skladu sa stavkom 2., za potrebe ove Uredbe, maksimalno trajanje tog postupka ne smije premašiti 30 kalendarskih dana od datuma na koji je dužnik primio robu ili usluge, čak i ako su takva roba ili usluge isporučene prije izdavanja računa ili odgovarajućeg zahtjeva za plaćanje. U tom slučaju dužnik pokreće postupak prihvata ili provjere odmah nakon što od vjerovnika primi robu i/ili usluge koje su predmet poslovne transakcije. Razdoblje plaćanja ne smije premašiti 30 kalendarskih dana nakon provedbezavršetka takvog postupka ili nakon primitka računa, ili ekvivalentnog zahtjeva za plaćanje, ako se taj zahtjev izvrši kasnije. [Am. 43]
4.	Razdoblje plaćanja utvrđeno u stavku 1.stavcima 1., 1.a i 1.b je maksimalno razdoblje plaćanja i njime se ne dovodi u pitanje kraće razdoblje koje se može predvidjeti u nacionalnom pravu. [Am. 44]
4a.	Države članice uvode odgovarajuće mjere za poboljšanje praksi plaćanja javnih tijela prema poduzećima. U tom pogledu države članice razmatraju uvođenje mjera kojima osiguravaju da poduzeće koje je vjerovnik u smislu članka 2. stavka 9. može, na zahtjev upućen javnom tijelu koje nije platilo dospjeli iznos u maksimalnom razdoblju plaćanja utvrđenom u stavku 1., ostvariti prijeboj dospjelog iznosa s bilo kojim nepodmirenim iznosom koji vjerovnik ima prema istom javnom tijelu. [Am. 45]


Članak 4.
Plaćanja podugovarateljima u okviru javne nabave
1.	Kad je riječ o ugovorima o javnim radovima koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ[footnoteRef:24] Europskog parlamenta i Vijeća, ugovaratelji javnim naručiteljima ili naručiteljima u smislu tih direktiva prema potrebi predočavaju dokaze o tome da su platili izravnim podugovarateljima koji su uključeni u izvršavanje ugovora u rokovima i prema uvjetima utvrđenima u ovoj Uredbi. Dokazi mogu biti u obliku pisane izjave ugovaratelja i ugovaratelj ih predočava javnom naručitelju ili naručitelju prije svakog zahtjeva za plaćanje ili najkasnije zajedno s tim zahtjevom. [24: 	Direktiva 2009/81/EZ Europskog Parlamenta i Vijeća od 13. srpnja 2009. o usklađivanju postupaka nabave za određene ugovore o radovima, ugovore o nabavi robe i ugovore o uslugama koje sklapaju javni naručitelji ili naručitelji u području obrane i sigurnosti te izmjeni direktiva 2004/17/EZ i 2004/18/EZ.] 

2.	Ako javni naručitelj ili naručitelj ne primi dokaze kako je propisano u stavku 1. ili ima informacije o zakašnjelom plaćanju glavnog ugovaratelja njegovim izravnim podugovarateljima, javni naručitelj ili naručitelj bez odgode obavješćuje o tome provedbeno tijelo svoje države članice.


Članak 5.
Zatezne kamate
1.	U slučaju zakašnjelog plaćanja dužnik je dužan platitiplaća zatezne kamate vjerovniku, osim ako dužnik nije odgovoran za kašnjenje u plaćanju. [Am. 46]
2.	Zatezne kamate dužnika prema vjerovniku automatski dospijevaju, a da vjerovnik ne mora poslati podsjetnik za to, ako su ispunjeni sljedeći uvjeti:
(a)	vjerovnik je ispunio svoje ugovorne obveze i obveze predviđene zakonodavstvom;
(b)	dužnik je primio račun ili odgovarajući zahtjev za plaćanje;
(c)	vjerovnik nije primio dospjeli iznos naveden u računu ili odgovarajućem zahtjevu za plaćanje u ugovornom ili zakonskom razdoblju plaćanja kako je utvrđeno u članku 3.
3.	Vjerovnik nema mogućnost odreći se svojeg prava na primanje zateznih kamata ako je dužnik javno tijelo ili veliko poduzeće. [Am. 47]


4.	Datum primitka računa ili odgovarajućeg zahtjeva za plaćanje ne određuje se ugovornim sporazumom između dužnika i vjerovnika.
5.	Dužnik vjerovniku pruža sve relevantne informacije kako bi se osiguralo da je dužnik prihvatio i obradio račun ili odgovarajući zahtjev za plaćanje vjerovnika čim ga je primio.
6.	Ako su ispunjeni uvjeti utvrđeni u stavku 2., zatezne kamate počinju se obračunavati od zadnjeg od sljedećih događaja:dana koji slijedi nakon isteka ugovornog ili zakonskog razdoblja plaćanja i u skladu s člankom 3.
(a)	dužnikova primitka računa ili odgovarajućeg zahtjeva za plaćanje;
(b)	dužnikova primitka robe ili usluga. [Am. 48]
7.	Zatezne kamate obračunavaju se sve do plaćanjadok vjerovnik ne primi plaćanje dospjelog iznosa. [Am. 49]


Članak 6.
Stopa zateznih kamata
1.	Zatezne kamate bit će jednake referentnoj stopi plus osam postotnih bodova.
2.	Države članice čija je valuta euro osiguravaju da referentna stopa odgovara jednom od sljedećeg:
(a)	kamatnoj stopi koju primjenjuje Europska središnja banka za svoje glavne operacije refinanciranja;
(b)	graničnoj kamatnoj stopi proizašloj iz aukcija s varijabilnom stopom za posljednje glavne operacije refinanciranja Europske središnje banke.
3.	U državama članicama čija valuta nije euro referentna stopa je stopa koju odredi njihova nacionalna središnja banka.
4.	Referentna stopa za prvo polugodište predmetne godine je stopa koja je na snazi 1. siječnja te godine. Referentna stopa za drugo polugodište predmetne godine je stopa koja je na snazi 1. srpnja te godine.


Članak 7.
Raspored plaćanja
Ako se plaćanje izvršava na temelju rasporeda u kojem su predviđeni obroci, a bilo koji obrok se ne isplati do dogovorenog datuma, zatezne kamate iz članka 5. izračunavaju se na temelju cjelokupnog dospjelog iznosa. Također se plaća naknada u skladu s člankom 8.
Članak 8.
Naknada za troškove naplate
1.	Ako zatezne kamate dospijevaju u skladu s člankom 5., dužniku automatski dospijeva paušalna naknada za troškove naplate prema vjerovniku, koja odgovara paušalnom iznosu od 50 EUR za svaku pojedinu poslovnu transakciju u vrijednosti od 0 do 1 500 EUR, 100 EUR za svaku pojedinu poslovnu transakciju u vrijednosti od 1 501 i 15 000 EUR, i 150 EUR za svaku pojedinu poslovnu transakciju u vrijednosti većoj od 15 000 EUR. [Am. 50]
2.	Paušalna naknada iz stavka 1. dospijeva dužniku za vjerovnika kao naknada za vjerovnikove troškove naplate, a da nije potreban podsjetnik. [Am. 51]


3.	Vjerovnik nema mogućnost odreći se svojeg prava na primanje paušalne naknade utvrđene u stavku 1. ako je dužnik javno tijelo ili veliko poduzeće. [Am. 52]
4.	Vjerovnik uz paušalnu naknadu iz stavka 1. ima pravo od dužnika dobiti i razumnu naknadu za sve troškove naplate koji premašuju tu paušalnu naknadu i pretrpljeni su zbog dužnikova zakašnjelog plaćanja.
5.	Ovaj se članak primjenjuje ne dovodeći u pitanje prava vjerovnika na primanje bilo koje druge naknade.
Članak 9.
Ništavni ugovorni uvjeti i prakseZabrana određenih ugovornih uvjeta i praksi [Am. 53]
1.	Sljedeći su ugovorni uvjeti i prakse ništavni i u svakom će slučaju biti zabranjeni: [Am. 54]
(a)	određivanje razdoblja plaćanja u suprotnosti s člankom 3.;
(b)	isključivanje ili ograničavanje prava vjerovnika na primanje zateznih kamata propisanog člankom 5. ili prava na primanje naknade za troškove naplate propisanog člankom 8.;


(ba)	isključivanje ili ograničavanje prava vjerovnika na:
i.	ustupanje kredita trećim stranama za potrebe pristupanja financijskim uslugama;
ii.	korištenje naloga za plaćanje kojeg izdaje sud; [Am. 55]
(c)	produljenje trajanja postupka provjere ili prihvata tako da premašuje rok utvrđen u članku 3. stavku 3.;
(d)	namjerno odgađanje ili sprečavanje ili odgađanje trenutka slanja računa. od strane dužnika; [Am. 56]
(da)	zabranjivanje, isključivanje ili ograničavanje ustupanja potraživanja relevantnoj financijskoj instituciji; [Am. 57]
(db)	upotrebljavanje sredstava plaćanja kojima se mijenjaju uvjeti plaćanja. [Am. 58]
2.	Države članice osiguravaju da postoje odgovarajuća i djelotvorna sredstva za ukidanje ugovornih uvjeta i praksi iz stavka 1.


3.	Sredstva iz stavka 2. uključuju mogućnost da organizacija koja je službeno priznata kao predstavnik vjerovnika ili organizacije koje imaju legitiman interes za predstavljanje poduzeća poduzmu mjere pri sudovima ili nadležnim upravnim tijelima.
Članak 10.
Pridržaj prava vlasništva
Vjerovnik pridržava pravo vlasništva nad robom dok ona ne bude u cijelosti plaćena ako je pridržaj prava vlasništva izričito dogovoren između dužnika i vjerovnika prije isporuke robe.
Članak 11.
Transparentnost i podizanje razine osviještenosti [Am. 59]
1.	Države članice osiguravaju transparentnost u vezi s pravima i obvezama utvrđenima u ovoj Uredbi, među ostalim objavljivanjem primjenjive stope zateznih kamata.
2.	Komisija na internetu objavljuje trenutačne stope zateznih kamata koje se primjenjuju u državama članicama.
2a.	Države članice, kad je to primjereno, koriste stručne publikacije, promotivne kampanje odnosno sva druga funkcionalna sredstva podizanja razine osviještenosti o pravnim lijekovima za zakašnjela plaćanja između poduzeća. [Am. 60]


Članak 12.
Postupci naplate za nesporna potraživanja
1.	Vjerovnici dobivaju izvršnu ispravu, među ostalim ubrzanim postupkom i bez obzira na iznos duga, u roku od 9060 kalendarskih dana od podnošenja zahtjeva ili prijave na sudu ili kod drugog nadležnog tijela, pod uvjetom da dug i postupak nisu sporni. [Am. 61]
2.	Pri računanju roka iz stavka 1. u obzir se ne uzimaju sljedeća razdoblja:
(a)	rokovi za dostavu isprava;
(b)	kašnjenja koja uzrokuje vjerovnik.
3.	Ovim se člankom ne dovode u pitanje odredbe Uredbe (EZ) br. 1896/2006 i Uredbe (EZ) br. 861/2007. [Am. 62]


Članak 13.
Provedbena tijela
1.	Svaka država članica imenuje jedno ili više tijela odgovornih za provedbu ove Uredbe („provedbena tijela”) i o tome obavješćuje Komisiju bez nepotrebne odgode. Države članice tijelima osiguravaju odgovarajuće ljudske, tehničke i financijske resurse za učinkovito obavljanje zadaća i izvršavanje njihovih ovlasti. [Am. 63]
1a.	Provedbena tijela moraju biti neovisna o drugim javnim tijelima, uključujući onima koja su uključena u postupke javne nabave. [Am. 64]
2.	Provedbena tijela prema potrebi poduzimaju razmjerne mjere kojima se osigurava da se poštuju rokovi za plaćanja. [Am. 65]
3.	Provedbena tijela učinkovito surađuju međusobno i s Komisijom te si uzajamno pružaju pomoć u istragama koje imaju prekograničnu dimenziju. Komisija omogućuje učinkovitu suradnju provedbenih tijela. [Am. 66]


3a.	Provedbena tijela objavljuju objedinjene informacije o broju pritužbi podnesenih protiv poduzeća i javnih tijela zbog kršenja članka 3. ove Uredbe. [Am. 67]
4.	Provedbena tijela koordiniraju svoje aktivnosti s drugim tijelima odgovornima za provedbu drugog zakonodavstva Unije ili nacionalnog zakonodavstva, među ostalim obvezama razmjene informacija.
5.	Provedbena tijela prema potrebi prosljeđuju pritužbe zaprimljene u vezi sa zakašnjelim plaćanjem u poljoprivrednom i prehrambenom sektoru nadležnim provedbenim tijelima na temelju Direktive (EU) 2019/633. [Am. 68]
5a.	Ovim se člankom ne dovode u pitanje odredbe Uredbe (EZ) br. 805/2004 , Uredbe (EZ) br. 1896/2006, Uredbe (EZ) br. 861/2007 i Uredbe (EU) br. 1215/2012. [Am. 69]


Članak 14.
Ovlasti provedbenih tijela
1.	Provedbena tijela moraju imati potrebne ljudske, financijske i tehničke resurse i stručno znanje za učinkovito obavljanje svojih zadaća te imaju sljedeće ovlasti: [Am. 70]
(a)	ovlast za pokretanje i provedbu istraga na vlastitu inicijativu ili na temelju pritužbe;
(b)	ovlast zahtijevati od vjerovnika i dužnika da pruže sve informacije potrebne za provedbu istraga u vezi sa zakašnjelim plaćanjem u poslovnim transakcijama;
(c)	ovlast da u okviru svojih istraga provode nenajavljene inspekcije na licu mjesta;
(d)	ovlast da donose odluke u kojima se utvrđuje povreda ove Uredbe i u kojima se od dužnika zahtijeva da plati zatezne kamate kako je propisano člankom 5. ili da isplati naknadu vjerovniku kako je propisano člankom 8. ili oboje; [Am. 71]


(e)	ovlast za izricanje novčanih kazni i drugih sankcija ili pokretanje postupaka radi izricanja novčanih kazni i drugih sankcija te privremenih mjera protiv subjekata koji su odgovorni za povredu;
(f)	ovlast zahtijevati od dužnika da okonča povredu;
(g)	ovlast da objave svoje odluke iz točaka (d), (e) i (f).
Komisija provjerava kako provedbena tijela izvršavaju sve zadaće koje su im dodijeljene na temelju ove Uredbe. [Am. 72]
2.	Države članice utvrđuju pravila o sankcijama koje se primjenjuju na kršenja ove Uredbe i poduzimaju sve potrebne mjere radi osiguranja njihove provedbe. Predviđene sankcije moraju biti učinkovite, proporcionalne i odvraćajuće.
3.	Države članice [do …/bez nepotrebne odgode i u svakom slučaju najkasnije 12 mjeseci od stupanja na snagu ove Uredbe], obavješćuju Komisiju o tim pravilima i tim mjerama te je bez odgode obavješćuju o svim naknadnim izmjenama koje na njih utječu. [Am. 73]


Članak 15.
Pritužbe i povjerljivost
1.	Vjerovnici mogu uputiti pritužbe provedbenom tijelu države članice u kojoj vjerovnik ima poslovni nastan ili provedbenom tijelu države članice u kojoj dužnik ima poslovni nastan. Provedbeno tijelo kojemu je upućena pritužba nadležno je za provedbu ove Uredbe.
2.	Organizacije koje su službeno priznate kao predstavnici vjerovnika ili organizacije koje imaju legitiman interes za predstavljanje poduzeća imaju pravo podnijeti pritužbu provedbenim tijelima iz članka 13. na zahtjev jednog ili više svojih članova ili, ako je to primjereno, na zahtjev jedne ili više organizacija kao članova u slučaju udruženja takvih organizacija ako ti članovi smatraju da su pogođeni povredom ove Uredbe.
3.	Ako to podnositelj pritužbe zatraži, Provedbeno tijelo poduzima mjere nužne za odgovarajuću zaštitu identiteta podnositelja pritužbe. Podnositelj pritužbe može anonimno podnijeti pritužbu provedbenom tijelu ili navodi sve informacije za koje zahtijeva da se s njima postupa kao povjerljivima. [Am. 74]


4.	Provedbeno tijelo koje primi pritužbu u razumnom roku od 30 dana nakon primitka pritužbe obavješćuje podnositelja pritužbe o tome kako namjerava poduzeti daljnje mjere u vezi s pritužbom. [Am. 75]
5.	Ako provedbeno tijelo smatra da ne postoje dostatni razlozi za postupanje po pritužbi, obavješćuje podnositelja pritužbe u razumnom roku od 30 dana nakon primitka pritužbe o razlozima za svoju odluku. [Am. 76]
6.	Ako provedbeno tijelo smatra da postoje dostatni razlozi za postupanje po pritužbi, to tijelo u razumnom roku od 90 dana nakon primitka pritužbe pokreće, provodi i zaključuje istragu u vezi s pritužbom. [Am. 77]
7.	Ako provedbeno tijelo utvrdi da je dužnik prekršio ovu Uredbu, zahtijeva od dužnika da okonča nezakonitu praksu.
7a.	Komisija provedbenim tijelima države članice stavlja na raspolaganje standardni obrazac EU-a za pritužbe. [Am. 78]


Članak 16.
Alternativno rješavanje sporova
1.	Ne dovodeći u pitanje pravo vjerovnika da podnose pritužbe na temelju članka 15. ni obveze i ovlasti provedbenih tijela utvrđene u člancima 13., 14. i 15., države članice promiču dobrovoljnu upotrebu djelotvornih i neovisnih mehanizama alternativnog rješavanja sporova za rješavanje sporova između dužnika i vjerovnika. Neovisno o odredbama članka 5. stavka 3., članka 8. stavka 3. i članka 9. stavka 1. točke (b) ove Uredbe, stranke sporazuma mogu započeti pregovore radi postizanja sporazumnog rješenja u vezi sa spornim dugovima. [Am. 79]
2.	U okviru mehanizama alternativnog rješavanja sporova za sporove povezane sa zakašnjelim plaćanjem stranke u sporu potiče se da same pronađu rješenje, a ti mehanizmi moraju biti brzi, djelotvorni i troškovno učinkoviti, a da se pritom očuva povjerenje među strankama.


Članak 16a.
Obveze izvješćivanja
1.	Javni naručitelji, kako je navedeno u članku 2. stavku 1. Direktive 2014/24/EU, podnose godišnje izvješće o svojim praksama plaćanja.
2.	Obveza izvješćivanja iz stavka 1. sadržava:
(a)	iznos koji je isplaćen u eurima (EUR):
-	od 1 do 30 dana nakon roka navedenog u članku 3. ove Uredbe;
-	od 31 do 60 dana nakon roka navedenog u članku 3. ove Uredbe;
-	od 61 do 90 dana nakon roka navedenog u članku 3. ove Uredbe;
-	više od 90 dana nakon roka navedenog u članku 3. ove Uredbe;
(b)	prosječno vrijeme potrebno za plaćanje računa.
3.	Javni naručitelji moraju provedbenom tijelu države članice iz članka 13. podnijeti izvješće iz stavka 1. ovog članka u elektroničkom obliku te će ono biti dostupno javnosti. [Am. 80]


Članak 17.
Digitalni alati, upravljanje kreditima i osposobljavanje u području financijske pismenosti
1.	Države članice u mjeri u kojoj je to moguće koriste digitalne alate za djelotvornu provedbu ove Uredbe.
2.	Države članice osiguravaju da su malim i srednjim poduzećima dostupni i pristupačni alati za upravljanje računima i kreditima, uključujući faktoring i slične financijske usluge, te i osposobljavanja u području financijske pismenosti i sve druge inicijative za rješavanje problema kašnjenja u plaćanju, među ostalim u području upotrebe digitalnih alata za pravodobna plaćanja. [Am. 81]
Članak 17a.
Europski opservatorij za zakašnjela plaćanja
1.	Komisija uspostavlja Opservatorij za zakašnjela plaćanja (Opservatorij) do... [OP: datum primjene ove Uredbe.]
2.	Opservatorij prati prakse plaćanja i kašnjenja u plaćanjima unutar Unije radi prikupljanja i dijeljenja stručnog znanja i najboljih praksi te utvrđivanja mogućih štetnih praksi i učinkovitosti provedbenih tijela u izvršavanju njihovih zadaća, kako bi Komisiji pružio savjete i stručno znanje o kretanju plaćanja i praksi zakašnjelih plaćanja.


3.	Države članice Opservatoriju dostavljaju:
(a)	popise roba i usluga koji podliježu postupku prihvata ili provjere iz članka 3. stavka 2.
(b)	agregirane podatke koji sadržavaju informacije iz članka 13. stavka 3.a, članka 14. stavka 1., članka 14. stavka 2. i članka 16.a stavka 3.;
(c)	informacije o provedbenim tijelima, broju pritužbi i istraga te poduzetim mjerama;
4.	Opservatorij izdaje godišnja izvješća, mišljenja i pisane doprinose povezane s provedbom ove Uredbe, uključujući procjenu i smjernice za učinkovitu provedbu ove Uredbe.
5.	Opservatorijem predsjeda Komisija i sastoji se od predstavnika relevantnih stručnjaka i dionika. Sastavom odbora osigurava se uravnotežena zastupljenost svih zainteresiranih dionika. [Am. 82]


Članak 17b.
Izmjena Uredbe (EZ) br. 1896/2006
Uredba (EZ) br. 1896/2006 mijenja se kako slijedi:
1.	članak 7. mijenja se kako slijedi:
(a)	stavak 5. zamjenjuje se sljedećim: 
„5.	Zahtjev se podnosi elektronički.””
(b)	stavak 6. zamjenjuje se sljedećim: 
„6.	Zahtjev se potpisuje elektronički u skladu s člankom 2. stavkom 2. Uredbe (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu. Taj se potpis priznaje u državi članici podrijetla bez nametanja dodatnih uvjeta. Države članice uvode alternativne sustave elektroničke komunikacije koji omogućuju sigurnu identifikaciju korisnika. U tom slučaju elektronički potpis nije potreban.”


2.	članak 12. stavak 1. zamjenjuje se sljedećim:
„1.	Ako su ispunjeni uvjeti iz članka 8., sud izdaje europski platni nalog na obrascu E iz Priloga V. u roku od 14 dana od podnošenja zahtjeva. Pri izračunu roka od 14 dana ne uzima se u obzir vrijeme koje je podnositelju zahtjeva potrebno da dopuni, ispravi ili izmijeni zahtjev.”
3.	članak 16. stavak 2. zamjenjuje se sljedećim: 
„2.	Obrazloženi prigovor šalje se u roku od 14 dana od datuma dostave platnog naloga tuženiku.” [Am. 83]


Članak 17c.
Izmjena Uredbe (EZ) br. 861/2007
Uredba (EZ) br. 861/2007 mijenja se kako slijedi:
1.	članak 7. mijenja se kako slijedi:
(a)	stavak 1. zamjenjuje se sljedećim: 
„1.	U roku od 14 dana od primitka odgovora tuženika ili tužitelja u roku utvrđenom u članku 5. stavcima 3. ili 6., sud donosi presudu ili postupa na sljedeći način:
(a)	poziva stranke da dostave dodatne informacije u vezi sa zahtjevom u određenom roku koji ne smije biti dulji od 14 dana;
(b)	pribavlja dokaze u skladu s člankom 9.;
(c)	poziva stranke na usmenu raspravu koja se održava u roku od 14 dana od poziva.”
(b)	stavak 2. zamjenjuje se sljedećim: 
„2.	Države članice uvode alternativne sustave elektroničke komunikacije koji omogućuju sigurnu identifikaciju korisnika. U tom slučaju elektronički potpis nije potreban.”


2.	u članku 13. dodaje se sljedeći stavak:
„4.a	Pismena iz članka 5. stavaka 2. i 6. te odluke donesene u skladu s člankom 7. dostavljaju se elektroničkim putem od 1. siječnja 2027. Dostava se dokazuje potvrdom o primitku u kojoj se navodi datum primitka. Sva korespondencija, osim one iz stavka 1., između suda i stranaka ili drugih osoba uključenih u postupak šalje se elektroničkim putem s potvrdom o primitku. Države članice osiguravaju tehnička sredstva potrebna za to do 1. siječnja 2027.””
3.	članak 18. stavak 2. zamjenjuje se sljedećim:
2.	„Rok za podnošenje zahtjeva za preispitivanje presude je 14 dana. Počinje teći na dan kada je tuženik stvarno saznao za sadržaj presude i mogao je postupiti u skladu s tim, ali najkasnije na dan prve mjere izvršenja koja je dovela do potpunog ili djelomičnog povlačenja imovine tuženika iz raspolaganja tom presudom. Produljenje tog razdoblja je isključeno.” [Am. 84]


Članak 18.
Izvješće
Komisija do [Ured za publikacije: unijeti datum = četiri godine nakon stupanja na snagu ove Uredbe] te svake tri godine nakon toga podnosi Europskom parlamentu i Vijeću izvješće o njezinoj provedbi ove Uredbe. [Am. 85]
U izvješću se procjenjuje sljedeće:
(a)	učinak područja primjene kako je utvrđeno u članku 1., uključujući učinak na određene sektore i određene poslovne modele;
(b)	učinak provedenih mjera, posebno u pogledu razdoblja plaćanja kako je utvrđeno u članku 3., na povećanje novčanog toka i likvidnosti na tržištu;
(c)	djelotvornost provedbenih tijela kako je utvrđeno u člancima 13., 14. i 15.;
(d)	moguće koristi uvođenja elektroničkog izdavanja računa na razini EU-a kako bi se skratila razdoblja plaćanja na tržištu; [Am. 86]


Države članice dostavljaju Komisiji potrebne informacije za pripremu tog izvješća, uključujući informacije o istragama, inspekcijama, odlukama, postupcima i objavama provedbenih tijela iz članka 14. stavka 1. [Am. 87]
Izvješće uključuje evaluaciju učinka ove Uredbe na poslovne transakcije i učinka Europskog opservatorija za zakašnjela plaćanja na praćenje praksi zakašnjelih plaćanja u EU-u. [Am. 88]
Izvješću se, ako je to potrebno i primjereno, prilaže zakonodavni prijedlog. [Am. 89]
Članak 19.
Stavljanje izvan snage
Direktiva 2011/7/EU stavlja se izvan snage.
Međutim, od [datuma primjene ove Uredbe] do [24 mjeseca nakon stupanja na snagu ove Uredbe], primjenjivat će se u situacijama u kojima su dužnici mikropoduzeća kako je navedeno u članku 3. stavku 1. Direktive 2013/34/EU i samozaposleni. [Am. 90]
Upućivanja na direktivu koja je stavljena izvan snage tumače se kao upućivanja na ovu Uredbu.


Članak 20.
Stupanje na snagu i primjena
[bookmark: _GoBack]1.	Ova Uredba stupa na snagu sljedećeg dana od dana objave u Službenom listu Europske unije.
2.	Primjenjuje se od [Ured za publikacije: Primjenjuje se od [Ured za publikacije: unijeti datum = 1218 mjeseci nakon stupanja na snagu ove Uredbe], podložno drugom podstavku članka 19. [Am. 91]
3.	Poslovne transakcije provedene nakon datuma početka primjene ove Uredbe podliježu njezinim odredbama, među ostalim ako je ugovor na kojem se temelje sklopljen prije tog datuma.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u …,
Za Europski parlament	Za Vijeće
Predsjednica	Predsjednik

